Acatistul Sfântului mare mucenic Iacob, persul (t421) 
(s.v. 27 noiembrie / s.n. 10 decembrie) 


Sfântul mare mucenic Iacob, persul (t421), izbăvitor de patimi sufleteşti şi trupeşti 
(s.v. 27 noiembrie / s.n. 10 decembrie): 


https://www.academia.edu/44694773/Sf% C3% A2ntul_mare_mucenic_lacob_persul_421_iz 
b% C4% 83vitor_de_patimi_suflete % C5%9Fti_% C599Fi_trupe 9 C5%9Fti_27_noiembri 


e 


https://archive.org/details/sf.-muc.-iacob/mode/2up 
https://www2.slideshare.net/steaemy1/sf-muc-iacob 

Materiale despre Sfântul mare mucenic Iacob, persul: 


https://independent.academia.edu/emystea/Sf-muc-Iacob,-persul-(27-noy) 
https://archive.org/details/@steaemy?query=lacob %2C+persul 
https://www.slideshare.net/steaemy1/search_my_uploads?type=&new=&q=lacob %2C+persul 

Sfântul mare mucenic lacob Persul era dregător la curtea regelui perşilor, pe vre- 
mea împăraților Arcadie (395-408) în Răsărit şi Onorie (395-423) în Apus. Făcând 
parte dintr-o familie cu strămoşi creştini, s-a căsătorit cu o femeie creştină şi vie- 
tuia în bogăţie şi în cinste, fiind foarte iubit de regele său, împăratul perșilor. Bogă- 
tiile sale au reprezentat pentru lacob o mare primejdie pentru sufletul său, pentru 
că se alipise prea mult de cele materiale, uitându-le cu desăvârşire pe cele folosi- 
toare sufletului. Înşelându-se deci cu toate binefacerile şi cinstirile regelui, când a 
pornit acesta război împotriva creştinilor, Iacob a căzut de la credinţa în Hristos şi 
a adus jertfe idolilor. 


Aflând de apostazia sa, mama şi soţia lui s-au îndepărtat de el, arătându-i prin scri- 
sori greul păcat pe care-l săvârşise, că a prețuit mai mult dragostea împăratului de- 
cât dragostea lui Hristos şi că a ales osânda ruşinii veşnice pentru o slavă trecătoa- 
re. 


Pentru cuvintele mamei sale şi ale soției, pocăindu-se pentru păcatul său, Sfântul 
Jacob s-a depărtat de păgânism şi îşi plângea mult faptele sale, dar mai ales că s-a 
despărțit de Hristos lisus Dumnezeu. 


Deci, venind înaintea împăratului, a mărturisit cu mult curaj faptul că el este creş- 
tin. Împăratul, mâniindu-se, a poruncit să i se taie fiecare încheietură a trupului, 
una câte una. Astfel, păgânii i-au tăiat toate încheieturile trupului său, ale mâinilor 
şi ale picioarelor, până i-a mai rămas trunchiul şi capul. La urmă, necredincioşii i- 
au tăiat capul şi aşa Sfântul mare mucenic Iacob persul a primit cununa cea nes- 
tricăcioasă a muceniciei din mâinile Mântuitorului nostru lisus Hristos. 


&&& 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Tie, Dumnezeul nostru, Slavă Tie ! 
Slavă Tie, Dumnezeul nostru, Slavă Tie ! 
Slavă Tie, Dumnezeul nostru, Slavă Tie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiților noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 


miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit, 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Înştiinţându-se soţia şi maica ta că tu ai jertfit împreună cu împăratul idolilor, scri- 
soare de întărire în credinţa creştină ţi-au trimis, după care cu lacrimi de umilinţă 
ţi-ai cerut iertare de la Dumnezeu şi ai părăsit cu desăvârşire pe împărat şi domni, 
şi închinându-te lui Dumnezeu şi mărturisindu-L, Îi dădeai slavă cântându-l: Ali- 
luia! 


Icosul 1 


Auzind împăratul că tu te-ai întors la adevărata credință, s-a mâniat foarte rău şi 
întrebându-te, Sfinte Iacob, nu ai vrut să schimbi adevărul pe minciună şi credinţa 
pe necredinţă, ci defăimând înşelăciunea idolească mărturiseai că unul singur este 
Dumnezeu, care a făcut cerul şi pământul, pentru care îți strigăm: 

Bucură-te, că de împărat nu te-ai temut; 

Bucură-te, căci credinţa creştină cu tărie ai mărturisit; 

Bucură-te, că cinstea lumească pe care ţi-a dat-o împăratul o ai nesocotit; 
Bucură-te, că amăgirile împărăteşti nu te-au amăgit; 

Bucură-te, că împăratul la grele chinuri te-a trimis; 

Bucură-te, că de frica chinurilor nu te-ai înfricoşat; 

Bucură-te, că pentru Împăratul cerului ai vrut a pătimi; 

Bucură-te, că, chinuindu-ţi trupul, ai câştigat Împărăţia lui Dumnezeu; 

Bucură-te, mare mucenice lacob, părtaş al pătimirilor Domnului Hristos! 


Condacul al 2-lea 

Ca pe o oaie ce o tund păstorii de lână, aşa, Sfinte mucenice Iacob, te-ai dat chi- 
nuitorilor spre tăiere, necruţând nici unul din mădularele trupului tău, ci pe toate le- 
au tăiat unul câte unul, chinuindu-te peste puterea firii omeneşti, iar tu, răbdând cu 
tărie, dădeai slavă lui Dumnezeu cântând: Aliluia! 


Icosul 2-lea 

Întărindu-te cu rugăciuni, Sfinte mare mucenice Iacob, cu îndrăzneală ai pornit la 
locul cel pregătit pentru schingiuirea trupului tău, pentru care auzi unele ca acestea: 
Bucură-te, că, văzând armele chinuitorilor, nu te-ai tulburat; 

Bucură-te, că în faţa lor cu multă îndrăzneală ai șezut; 

Bucură-te, că pe toţi prietenii tăi i-ai ruşinat,; 

Bucură-te, că credinţa maicii tale o ai moştenit; 

Bucură-te, că pe soția ta cea drept-credincioasă o ai ascultat; 

Bucură-te, că la luptă cu durerea trupului ai pornit; 

Bucură-te, că pe toţi duşmanii i-ai înspăimântat; 

Bucură-te, că pentru Dumnezeu la grele chinuri necredincioşii te-au pus; 
Bucură-te, mare mucenice lacob, părtaş al pătimirilor Domnului Hristos! 


Condacul al 3-lea 

Sfinte Iacob, văzând pătimirea ta, cu durere plângeau pentru tine prietenii tăi şi te 
rugau să-ţi cruţi trupul de tăiere, dar tu spunându-le să nu te plângă pe tine, că 
mergi la locul de odihnă veşnică, ci să se plângă pe ei, că vor merge la locul de 
osândă veşnică, ai poruncit chinuitorilor să-ți taie mădularele tale după porunca 
împăratului şi căutând la cer, cântai: Aliluia! 


Icosul al 3-lea 

Chinuitorii cei tirani fără de milă s-au năpustit asupra frumosului tău trup şi au 
început a-ţi reteza ramurile tale cele tinere, iar noi, pentru răbdarea ta cea mare, îți 
strigăm: 

Bucură-te, că durerea nu te-a înspăimântat; 

Bucură-te, că, rugându-te, Dumnezeu te întărea; 

Bucură-te, că de mărturisirea lui Dumnezeu nu te-ai lepădat; 

Bucură-te, că începând schingiuirea, sângele tău curgea ca apa; 

Bucură-te, că pe toţi păgânii i-ai înfricoşat,; 

Bucură-te, că, pentru Dumnezeu, dureroasele pătimiri desfătări le-ai socotit; 
Bucură-te, că, prin pătimiri, patimile trupului ai biruit; 

Bucură-te, că şi cu trup şi cu suflet lui Dumnezeu ai slujit; 

Bucură-te, mare mucenice lacob, părtaş al pătimirilor Domnului Hristos! 


Condacul al 4-lea 

Răbdând întru patimi, mucenice lacob, ai dat cu dragoste trupul tău spre pătimire 
pentru Hristos Dumnezeul nostru şi în mijlocul chinurilor cântai lui Dumnezeu: 
Aliluia! 


Icosul al 4-lea 

Ca şi viţa de vie când i se taie mlădiţele spre a da rod mai mult, aşa şi tu, Sfinte 
mare mucenice lacob, ai dat trupul spre tăiere pentru rodul cel nemuritor, iar acum 
auzi unele ca acestea: 

Bucură-te, că tăindu-ţi-se primul deget de la mâna dreaptă, ai zis: „Doamne, Dum- 
nezeule cel mare întru tărie, care cu degetul tău cel dumnezeiesc goneşti demonii, 
primeşte şi acest deget, care s-a tăiat pentru Tine”; 

Bucură-te, că tăindu-ţi-se al doilea deget, ai răbdat zicând: „Primeşte Doamne şi a 
doua ramură pe care a sădit-o dreapta Ta”; 

Bucură-te, că tăindu-ţi-se al treilea deget, ai zis: „De trei ispite care sunt în lume 
izbăvindu-mă, binecuvântez pe Tatăl, pe Fiul şi pe Sfântul Duh”; 

Bucură-te, că tăindu-ţi-se al patrulea deget, ai zis: „Cel ce primeşte laudă de la 
patru vieţuitori, primeşte şi pătimire degetului al patrulea tăiat pentru mărturisirea 
Sfintei Treimi”; 

Bucură-te, că tăindu-ţi-se al cincilea deget, ai zis: „S-a săvârşit veselia mea ca şi a 
celor cinci fecioare înțelepte”; 

Bucură-te, că tăindu-ţi-se al şaselea deget, ai zis: „Mulţumesc ie, Prealăudate 
Doamne, că m-ai învrednicit pe mine a-Ți aduce Ție al şaselea deget, Cel ce în ziua 
şi în ceasul al şaselea Ţi-ai întins pe cruce preacuratele Tale mâini”; 


Bucură-te, că tăindu-ţi-se al şaptelea deget, ai zis: „Precum cu buzele lui David, 
care de şapte ori în zi Te laudă pentru judecăţile dreptății Tale, aşa şi astăzi cu 
şapte degete prea măresc mila Ta”; 

Bucură-te, că tăindu-ţi-se al optulea deget, ai zis: „Tu Însuţi, Doamne, ai primit în 
a opta zi tăierea împrejur după lege, şi eu rabd astăzi tăierea a opt degete”; 
Bucură-te, că tăindu-ţi-se al nouălea deget, ai zis: „Întru al nouălea ceas Ţi-ai dat 
Duhul pe cruce în mâinile Părintelui, iar eu întru durerea acestui al nouălea deget 
tăiat Îţi aduc mulţumire că m-am învrednicit a fi întins spre tăierea mădularelor 
mele pentru Preasfânt numele Tău”; 

Bucură-te, că tăindu-ţi-se al zecelea deget, ai zis: „Mulţumesc Ție că m-ai în- 
vrednicit a răbda tăierea degetelor de la amândouă mâinile, pentru cele zece 
porunci ale Tale, care au fost scrise pe cele două table”; 

Bucură-te, mare mucenice lacob, părtaş al pătimirilor Domnului Hristos! 


Condacul al 5-lea 

Și venind prietenii tăi, sfinte mucenice, cu amăgirile acestei vieţi şi lumi trecătoare 
căutau să te supună zeilor, iar tu le-ai zis: „Nimeni nu poate sluji la doi domni şi 
nimeni punându-și mâna pe plug, căutând înapoi, este îndreptat întru Împărăţia lui 
Dumnezeu, căci Domnul a zis: Cine iubeşte pe tatăl său, pe maica sa, pe femeia sa 
sau pe copiii săi mai mult decât pe Mine nu este vrednic de Mine” şi zicând acestea 


cântai: Aliluia! 


Icosul al 5-lea 

Ale slujitorilor de idoli sfaturi nu le-ai primit şi chemând călăul, l-ai silit spre 
muncirea ta şi piciorul cel drept dându-l la tăiere, ai zis: „Slavă Ţie, Hristoase, 
Căruia nu numai mâinile, ci şi picioarele au fost pătrunse şi sângele Ţi-a curs”, iar 
noi pentru acestea îţi strigăm: 

Bucură-te, că, tăindu-ţi-se primul deget de la piciorul drept, ai zis: „Care a pătimit 
tăierea degetului dintâi să stea cu cei mai de pe urmă de-a dreapta Ta”; 

Bucură-te, că tăindu-ţi-se al doilea deget, ai zis: „Îndoindu-se spre mine stăpânirea 
şi mila Ta, Doamne”; 

Bucură-te, că tăindu-ţi-se al treilea deget, zâmbind către dânsul ai zis: „Mergi în 
numele Treimii şi al treilea deget către soţii tăi, ca şi grânele de grâu, care, căzând 
în pământ şi murind pentru Hristos Cel ce a înviat a treia zi, mult rod de cinste vei 
avea cu soţii tăi în ziua învierii celei de obşte”; 

Bucură-te, că al patrulea deget zdrobit, Crucea cea din patru cununi ai prea mărit; 
Bucură-te, că tăindu-ţi-se al cincilea deget, ai zis: „Doamne Cel ce ai răbdat cele 
cinci răni mai mari, proslăvesc ajutorul Tău pentru că mă faci vrednic părții 
credincioşilor celor ce au pătimit pentru Tine şi au înmulțit cei cinci talanti”; 


Bucură-te, că tăindu-ţi-se al şaselea deget, cel mic de la piciorul stâng, ai zis, Sfinte 
Iacov: „Îmbărbătează-te, micule deget al şaselea, prin Dumnezeu cel Mare Care în 
ziua a şasea te-a făcut pe tine cel mic cu cele mari deopotrivă, cel mic ca şi cel 
mare vor învia”; 

Bucură-te, că tăindu-ţi-se al şaptelea deget, ai zis: „Slavă Ție, Doamne, Cel ce în 
ziua a şaptea Te-ai odihnit de toate lucrurile Tale”; 

Bucură-te, că tăindu-ţi-se al optulea deget, ai zis: „Cel ce opt suflete de apă în 
corabia lui Noe ai izbăvit, izbăveşte-mă şi pe mine, care îmi vărs sângele ca apa”; 
Bucură-te, că tăindu-ţi-se al nouălea deget, ai zis: „Întăreşte-mă în răbdare 
Dumnezeule Cel ce ai întărit cu darul Tău pe cele nouă cete îngereşti, cu care mă 
învredniceşte a sta înaintea Ta”; 

Bucură-te, că tăindu-ţi-se al zecelea deget, strigând, Sfinte Iacob, ai zis: „lată, Îţi 
aduc jertfă, Iisuse Hristoase, Cel ce eşti desăvârşit Dumnezeu şi om desăvârşit, 
douăzeci de degete ale mele”; 

Bucură-te, mare mucenice lacob, părtaş al pătimirilor Domnului Hristos! 


Condacul al 6-lea 

Începutul durerilor şi al suferințelor tale a fost tăierea degetelor mâinilor şi ale 
picioarelor tale, care făcând numai binele şi urmând pe calea dreptei credinţe a 
adevărului lui Dumnezeu ai vrut ca şi ele să-L prea mărească, şi dându-le la tăiere, 


strigai Lui bucurându-te: Aliluia! 


Icosul al 6-lea 

După ce ţi-au tăiat ramurile trupului tău, s-au năpustit cu înverşunare aprinsă spre 
tăierea cinstitului tău trup, pentru care strigăm: 

Bucură-te, că tăindu-ţi-se piciorul cel drept, ai dat slavă lui Dumnezeu şi de partea 
cea dreaptă te-ai învrednicit; 

Bucură-te, că tăindu-ţi-se piciorul cel stâng, de partea cea stângă ai fost scutit; 
Bucură-te, că tăindu-ţi-se mâna cea dreaptă, ai zis: „De te sminteşte mâna ta, tai-o 
ŞI o aruncă”; 

Bucură-te, că tăindu-ţi-se mâna cea stângă, de cele ale stângii ai fugit; 

Bucură-te, că tăindu-ţi-se şi umărul cel drept, rugându-te ai zis: „Ca de oaia cea 
pierdută să-ţi aduci aminte şi de acest umăr al meu”; 

Bucură-te, că tăindu-ţi-se şi umărul cel stâng, mulţumeai lui Dumnezeu; 

Bucură-te, că tăindu-ţi-se pulpele până la genunchi, ai răbdat nesuferită durere; 
Bucură-te, că toate chinurile cu bărbăţie le-ai răbdat; 

Bucură-te, mare mucenice lacob, părtaş al pătimirilor Domnului Hristos! 


Condacul al 7-lea 


Dureri înfricoşătoare răbdând, Sfinte mare mucenice Iacob, cu nimic nu te-au putut 
despărți de Dumnezeu şi biruind puterea vrăjmaşului, strigai: „Sfânt, Sfânt, Sfânt 
eşti, Dumnezeule Atotţiitorule, Părinte, Fiule şi Duhule Sfinte” pentru aceasta îţi 
strigăm: Slavă ţie, mare mucenice şi lui Dumnezeu: Aliluia! 


Icosul al 7-lea 

Rămânând trunchiul tău la pământ despărțit de ramurile lui, s-au îngrozit tiranii 
vrăjmaşi, iar noi pentru acestea îţi strigăm: 

Bucură-te, cel mare între mucenici; 

Bucură-te, al dumnezeirii mărturisitorule; 

Bucură-te, că pe Treimea cea de o fiinţă cu sângele tău ai mărturisit; 
Bucură-te, că pe idolii cei fără suflet i-ai zdrobit; 

Bucură-te, că prin tine credinţa s-a întărit; 

Bucură-te, că te-ai luptat cu tărie împotriva trupului şi a sângelui; 
Bucură-te, că prin acestea de Dumnezeu a te apropia te-ai învrednicit,; 
Bucură-te, că din trupul tău cel mult chinuit miresme cu bun miros au ieşit; 
Bucură-te, mare mucenice lacob, părtaş al pătimirilor Domnului Hristos! 


Condacul al 8-lea 
Credincios slujirii lui Dumnezeu ai rămas, Sfinte mare mucenice Iacob şi până la 


suflarea ta cea de pe urmă, mulţumind lui Dumnezeu că te-a întărit în răbdarea de a 
suferi chinurile cele mai cumplite, cântai neîncetat Lui: Aliluia! 


Icosul al 8-lea 

Tot trupul fără cruţare l-ai dat tăierii ca pe un miel spre junghiere, iar pentru 
pătimirea ta cea înfricoşătoare auzi de la noi unele ca acestea: 

Bucură-te, că cinstitul tău cap prin tăierea sabiei de trup l-au despărțit; 
Bucură-te, că sufletul tău curat în mâinile lui Dumnezeu l-ai dăruit; 
Bucură-te, că acum cu îngerii dai slavă lui Dumnezeu; 

Bucură-te, că prin chinurile tale te-ai învrednicit de lumina cerească; 
Bucură-te, că loc de cinste între mucenici ţi-ai agonisit; 

Bucură-te, că prin tine cetele mucenicilor s-au întărit; 

Bucură-te, că pe vrăjmaşul diavol l-ai biruit; 

Bucură-te, mare mucenice lacob, părtaş al pătimirilor Domnului Hristos! 


Condacul al 9-lea 

Pătimirile pe care tu le-ai suferit să ne fie tămăduitoare patimilor noastre şi rănile 
tale să ne fie acoperământul durerilor ce ne împresoară. Dă-ne nouă, sfinte mare 
mucenice, răbdarea cu care tu ai pătimit, ca şi noi să ne mântuim sufletele noastre, 
aducându-ţi mulţumiri şi lui Dumnezeu să-l cântăm: Aliluia! 


Icosul al 9-lea 

Cu sângele tău cel curs pentru dragostea lui Dumnezeu şi cu pătimirea ta cea cu 
multă răbdare, ai dărâmat închinarea cea idolească, pentru aceasta îţi strigăm: 
Bucură-te, că stai înaintea tronului ceresc; 

Bucură-te, că te-ai învrednicit a lua cunună de la Dumnezeu pentru întreită mu- 
cenicia ta; 

Bucură-te, că ai luminat Biserica lui Hristos cu lumina pătimirilor tale; 

Bucură-te, că până la moarte te-ai arătat împotriva slujitorilor de idoli; 

Bucură-te, că te-ai învrednicit de slava cea veşnică; 

Bucură-te, că te-ai făcut ca o viţă aleasă a lui Hristos; 

Bucură-te, că, curăţit fiind cu secera patimilor, ai adus multă roadă; 

Bucură-te, că pentru aceasta Dumnezeu te-a proslăvit; 

Bucură-te, mare mucenice lacob, părtaş al pătimirilor Domnului Hristos! 


Condacul al 10-lea 

Înţelepţeşte ai trecut cu vederea cele ce se strică şi lesne se risipesc ale celor 
trecătoare, purtătorule de cunună şi ca un înţelept ai ales mai de cinste nemişcarea 
celor ce pururea sunt stătătoare, strigând lui Dumnezeu: Aliluia! 


Icosul al 10-lea 

Tăindu-ţi-se trupul de cruzii tirani, ţi s-a dăruit ţie cunună luminată, Sfinte mare 
mucenice lacov şi desfătarea Raiului, pentru care îţi strigăm: 

Bucură-te, căci ca un pământ te-ai arătat; 

Bucură-te, căci cu plugul muncitor te-ai arat; 

Bucură-te, că ai adus Ziditorului lucrare de pământ bună roadă; 

Bucură-te, că ai stins săgețile cele înfierbântate ale vrăjmaşului; 

Bucură-te, căci cu totul fiind rănit te-ai adus jertfă lui Dumnezeu; 

Bucură-te, că dădeai slavă lui Dumnezeu când ţi se tăiau mădularele; 

Bucură-te, că ai luat de la Dumnezeu răscumpărare pentru durerile şi pâraiele 
sângiuirilor tale; 

Bucură-te, mare mucenice lacob, părtaş al pătimirilor Domnului Hristos! 


Condacul al 11-lea 

Fericit eşti de trei ori, sfinte mare mucenice, căci pătimind ca în trup străin, te-ai 
îmbrăcat în haina mântuirii şi cu veşmânt de veselie, vopsit cu sângele tău şi ca un 
purtător de chinuri te-ai arătat, Sfinte, cântând: Aliluia! 


Icosul al 11-lea 


Săvârşind călătoria muceniciei, ai luat sfinţita cunună de biruinţă de la Dumnezeu 
şi acum după vrednicie cânţi cu cetele mucenicilor, iar noi îţi strigăm unele ca 
acestea: 

Bucură-te, că au căzut prin tăiere mădularele tale ca lâna unei oi; 

Bucură-te, căci cu urgie s-au năpustit asupra ta cei rău credincioşi; 

Bucură-te, căci ca un zid neclintit ai stat în faţa lor; 

Bucură-te, căci de Dumnezeu prin rugăciuni ai fost întărit; 

Bucură-te, că acum ai îndrăzneală către Dumnezeu; 

Bucură-te, căci ca o făclie luminoasă stai în faţa Mântuitorului; 

Bucură-te, căci în lăcaş nematerialnic locuieşti; 

Bucură-te, cel ce între mucenici ca soarele străluceşti; 

Bucură-te, mare mucenice lacob, părtaş al pătimirilor Domnului Hristos! 


Condacul al 12-lea 

Cu multă iuţime pornindu-se asupra ta vrăjmaşul diavol şi îndemnând pe tirani prin 
pătimire să-ţi surpe sufletul, n-au putut, căci fiind întărit cu puterea lui Hristos, i-ai 
biruit, iar acum, trecând norul chinurilor, purtătorule de chinuri, te-ai sălăşluit în 
lumina cea veşnică a lui Hristos, pentru care adu-ţi aminte, Sfinte mare mucenice 
Iacob, de cei ce au credinţă şi săvârşesc pomenirea ta, lăudându-te pe tine şi cân- 
tând: Aliluia! 


Icosul al 12-lea 

Secerându-ţi-se mădularele trupului, ai răbdat dureri şi răni nesuferite, mare muce- 
nice al lui Hristos, cel ce vrednic de laudă eşti, căruia îţi strigăm: 

Bucură-te, că te-ai învrednicit a fi părtaş al pătimirilor lui Hristos; 

Bucură-te, pentru că ai înfruntat cu bărbăţie cruzimea tiranilor; 

Bucură-te, că ai luat cununa biruinţei cea de mult preţ; 

Bucură-te, căci acum împodobindu-te, fericite, stai înaintea dumnezeiescului tron 
al Stăpânului, împreună cu cei ce au pătimit pentru El; 

Bucură-te, căci având către Hristos îndrăzneală, mucenice, pururea pomenite, stai 
întru ajutor cu fierbinţeală pentru cei ce săvârşesc cinstită pomenirea ta; 

Bucură-te, că scăpându-ne din nevoi, păzindu-ne de patimi, izbăvindu-ne de toate 
întâmplările cele rele, ne dai şi bărbăţie sufletească; 

Bucură-te, strigăm, vino degrabă în ajutorul nostru la vreme de necaz, ca să mărim 
şi noi nevoinţele tale cele prea luminate; 

Bucură-te, mare mucenice lacob, părtaş al pătimirilor Domnului Hristos! 


Condacul al 13-lea (de trei ori) 
O, de trei ori fericite, mare mucenice Iacob, părăsind cele veselitoare ale lumii: 
strălucirea, bogăţia şi frumuseţea, şi lepădându-te de toată sminteala şi tăindu-ţi-se 


trupul în bucățele, ai urmat pătimirilor Domnului Hristos, mare mucenice Iacob, 
bucurându-te, şi ca un părtaş pătimirilor Lui, ai ajuns a fi părtaş cu adevărat şi 
Împărăției Lui, pentru care te rugăm, fii mijlocitor şi nouă, celor căzuţi în necazuri 
şi nevoi, pentru care strigăm împreună cu tine lui Dumnezeu: Aliluia! 


Apoi se zice iarăşi: 


Icosul 1 

Auzind împăratul că tu te-ai întors la adevărata credință, s-a mâniat foarte rău şi 
întrebându-te, Sfinte Iacob, nu ai vrut să schimbi adevărul pe minciună şi credinţa 
pe necredinţă, ci defăimând înşelăciunea idolească mărturiseai că unul singur este 
Dumnezeu, care a făcut cerul şi pământul, pentru care îţi strigăm: 

Bucură-te, că de împărat nu te-ai temut; 

Bucură-te, căci credinţa creştină cu tărie ai mărturisit; 

Bucură-te, că cinstea lumească pe care ţi-a dat-o împăratul o ai nesocotit; 
Bucură-te, că amăgirile împărăteşti nu te-au amăgit; 

Bucură-te, că împăratul la grele chinuri te-a trimis; 

Bucură-te, că de frica chinurilor nu te-ai înfricoşat; 

Bucură-te, că pentru Împăratul cerului ai vrut a pătimi; 

Bucură-te, că, chinuindu-ţi trupul, ai câştigat Împărăţia lui Dumnezeu; 

Bucură-te, mare mucenice lacob, părtaş al pătimirilor Domnului Hristos! 


Condacul 1 

Înştiinţându-se soţia şi maica ta că tu ai jertfit împreună cu împăratul idolilor, 
scrisoare de întărire în credința creştină ţi-au trimis, după care cu lacrimi de 
umilință ţi-ai cerut iertare de la Dumnezeu şi ai părăsit cu desăvârşire pe împărat şi 
domni, şi închinându-te lui Dumnezeu şi mărturisindu-L, Îi dădeai slavă cântându- 
I: Aliluia! 


şi această: 
Rugăciune către Sfântul mare mucenic Iacob, persul 


O, prea sfinte şi întru tot lăudate mare mucenice Iacob şi de cele mai înfricoşătoare 
chinuri purtătorule, primeşte această puţină rugăciune de la noi, nevrednicii, cei 
împovăraţi cu multe şi grele păcate, care îndrăznim a veni şi cu lacrimi a te ruga pe 
tine, cel ce ai îndrăzneală către Dumnezeu pentru înfricoşătoarele schingiuiri pe 
care le-ai pătimit pentru mărturisirea credinţei creştine şi întru pătimirea ta ai 
doborât închinăciunea idolească, prea mărindu-L pe Dumnezeu Cel Adevărat care 
a făcut cerul şi pământul şi pe toate cele văzute şi nevăzute le cuprinde; pentru 
aceasta pe noi, cei orbiți de plăcerile lumeşti şi veşnic stăpâniți de mreaja 
păcatului, nu ne lăsa, sfinte, în uitare şi nu ne da părăsirii, ci ca atunci când cereai 
ajutor de la Dumnezeu întru întărirea pătimirii celei muceniceşti, după a ta credinţă 
primeai întărirea dumnezeiască şi ca în trup străin pătimeai. Aşa şi acum roagă-te 
şi milostiv fă pe Dumnezeu asupra noastră, mult păcătoşilor, care cu ale noastre 
păcate am aprins mânia lui Dumnezeu, ceea ce cu bună dreptate s-a pornit asupra 
noastră. 


Intăreşte, sfinte, în inimile noastre, frica de Dumnezeu, credinţa şi dragostea cu 
care tu ai primit moartea cea veşnică a Cerescului Părinte. 


Rănile tale, sfinte, să tămăduiască adâncurile rănilor sufletelor noastre cele supte 
de mulţimea păcatelor. Sângele tău cel ce ca dintr-un izvor a curs să pună stavilă 
izvorului patimilor noastre şi întreg trupul tău cel despărțit de ale lui mădulare prin 
tăierea sa să aducă înnoirea mântuitoare sufletelor noastre cele despărțite de iubirea 


lui Dumnezeu, prin moaştele tale pe care le cinstim. Şi precum atunci ai dobândit 
răbdare, alinarea durerilor şi întru nădejdea bucuriei celei veşnice ţi-ai dat sufletul 
Părintelui Ceresc, mărturisindu-L până la cea mai de pe urmă suflare, pentru acea- 
sta te-ai învrednicit a lua cununa biruinţei şi locul cel mai de cinste între mucenici, 
ajută-ne şi nouă ca de acum şi până la sfârşitul vieţii noastre în credinţa cea de tine 
mărturisită să trăim bineplăcând lui Dumnezeu şi biruind puterea diavolului, ajutaţi 
şi întăriți fiind cu puterea rugăciunilor tale, cel ce eşti pururea fierbinte rugător 
pentru cei ce cu credinţă se roagă ţie. 


Ajută-ne să săvârşim călătoria acestei vieţi trecătoare şi cu bucurie, fără de frică să 
ne mutăm din această viaţă. Mijlocitor să ne fii nouă păcătoşilor, Sfinte Iacob, în 
acel ceas înfricoşător în care sufletul se desparte de trup şi venind în ajutorul 
nostru, căci nu avem fapte bune, ci suntem împovăraţi de sarcina păcatelor, iar 
vrăjmaşul diavol, cel ce ne îndeamnă la săvârşirea celor rele, atunci va veni şi va 
căuta să ne răpească sufletul, ci noi nădăjduim la grabnicul tău ajutor şi te rugăm 
cu lacrimi fierbinţi, nu te scârbi de noi, ci ne ajută, căci poţi îmblânzi mânia lui 
Dumnezeu întru bunătate şi milostivindu-L, să ne mântuim cu rugăciunile tale cele 
mult folositoare sufletelor noastre din mâinile vrăjmaşului. Amin. 


Şi se face otpustul. 


KKK 


Sfântul mucenic Iacob era din fara perşilor din cetatea ce se chema Elani, 
născut din părinți creştini şi crescut cu bună credință. Acesta şi-a luat de soție o 
femeie creştină şi viețuia în multă bogăţie şi cinste pentru că era iubit de 
împăratul perşilor, anume Isdegherd. Şi a fost rânduit de dânsul mai mare în 
palatele împărăteşti. Dar i s-a întâmplat să se înşele cu facerile de bine cele multe 
şi cu cinstirile împărăteşti şi a cădea din credinţă, încât a adus jertfă idolilor şi s-a 
închinat lor împreună cu împăratul. 


Auzind despre aceasta maica sa şi femeia lui, au făcut o scrisoare către dânsul şi 
i-au trimis-o degrabă, în care scria aşa: "O, ticălosule! Pentru ce ai lăsat pe 
Dumnezeu, Împăratul cerului, pentru cinstea omenească? Căci făcând după 
plăcerea împăratului acestuia vremelnic, ai pierdut viaţa cea fără de moarte. Și 
slujind împăratului acestuia Stricăcios, te-ai lepădat de Cel nestricăcios. Ai 
schimbat adevărul pe minciună, lăsând credinţa în Hristos şi ai primit 
înşelăciunea diavolească.Supunându-te împăratului celui muritor, ai trecut cu 
vederea pe Judecătorul viilor şi al morţilor. Pentru dragostea omenească, te-ai 
făcut nevrednic dragostei lui Dumnezeu şi ai căzut din nădejdea cea bună. 
Plângem şi ne tânguim pentru tine, căci fiind fiu al luminii, acum te-ai făcut fiul 


întunericului şi al gheenei. Și să ştii că dacă nu te vei întoarce către Dumnezeu, 
apoi nu ai parte cu noi; pentru că nu voim a te mai vedea, fiind închinător de 
idoli. lar când îi va ajunge mânia lui Dumnezeu pe împărat şi pe ai lui, 
împreună cu dânşii te va ajunge şi pe tine. Atunci vei plânge cu amar, văzându- 
te chinuit în focul gheenei. Drept aceea, te rugăm cu lacrimi, întoarce-te către 
Hristos şi te sârguieşte a scăpa de urgia lui Dumnezeu care o să vină asupra 
voastră". 


Acest fel de scrisoare a fost dată lui Iacob de la maica şi de la soția sa, fiind el 


atunci cu împăratul afară din cetate. Iar el luându-o şi citind-o, s-a umilit grăindu-şi 
în sine: 


Citind iarăşi scrisoarea cu sârguință, a plâns foarte şi se tânguia pentru păcatul său. 
Apoi şi-a zis în sine: 


Astfel plângând el şi acestea către sine zicând, l-au văzut nişte păgâni şi l-au 
cunoscut că este creştin. Apoi mergând, au spus împăratului. 


lar împăratul, chemându-l îndată la sine, i-a zis: "Spune-ne nouă adevărul, 
nazarinean eşti?" 


Iar Iacob răspunse: "Este adevărat, sunt nazarinean!" 


Apoi împăratul a zis: "Dar eşti fermecător?" 


Iacob a răspuns: "Nu sunt fermecător, ci creştin”, 


Împăratul a zis: "Ticălosule şi nemulțumitorule, oare n-ai primit daruri şi cinste de 
la mine şi de la tatăl meu?" 


Iacob a răspuns: 


Auzind acestea împăratul, s-a mâniat foarte tare şi a zis către dânsul: "Astfel de 
mulțumire dai dragostei mele cu care te-ai îndulcit până acum şi mie te 
împotriveşti, iar pe tatăl meu îl grăieşti de rău? Să ştii dar că eşti vinovat de 


moarte. Dar nu te voi pierde cu sabia, ca să nu mori îndată. Ci, muncindu-te cu 
felurite chinuri multă vreme, la crudă moarte te voi da”. 


Sfântul Iacob a răspuns: "Ceea ce te lauzi să faci, o! împărate, aceea fă-o mai 
degrabă, căci să ştii că nu mă sperie cuvintele tale, care sunt asemenea vântului 
ce bate în piatră. Nici îngrozirea ta nu mă înspăimântă, pentru că nu mă tem de 
moarte, ştiind că această moarte vremelnică nu este moarte, ci somn. Căci ca din 
somn se vor scula din morminte toţi oamenii la înfricoşata venire a Hristosului 
meu". 


Jar împăratul a zis: "Să nu te înşele nazarinenii care numesc moartea somn şi 
învaţă a nu se teme de dânsa, de care însă se tem şi împărații. 


Sfântul a răspuns: "Moartea drepţilor întru odihnă va fi, iar vouă 
necredincioşilor şi păcătoşilor începere a chinului celui veşnic". 


Atunci, chemând împăratul pe sfetnicii şi pe prietenii săi, s-a sfătuit cu dânşii cu ce 
chinuri să-l piardă pe lacob. După aceasta a dat astfel de hotărâre asupra sfântului 
ca să fie spre înfricoşarea şi a altor perşi necredincioşi, dintre care s-a despărțit 
Iacob cu credinţa, ca fiecare mădular al său să primească deosebită chinuire, prin 
tăiere. Şi luând chinuitorii pe Sfântul după porunca împăratului, îl duceau la locul 
cel de chin pentru ca să taie toate mădularele lui, unul câte unul. 


In urma lui mergeau mulţi din cei cunoscuţi, din boieri şi din ostaşi şi din cetate 
popor fără de număr, ca să vadă pătimirea şi sfârşitul lui. 


Iar el, ajungând la locul orânduit a rugat pe chinuitori să-i dea puţină vreme să se 
roage. Şi, ridicând ochii spre cer, s-a rugat, zicând: "Doamne Dumnezeul meu 
ascultă-mă pe mine robul Tău şi căutând din înălțimea cea sfântă a Ta, dă-mi 
tărie şi putere în ceasul acesta pentru ca să rabd durerile acestea şi să-mi 
răsplătesc cu sângele meu greşeala, căci mă lepădasem de Tine făcătorul şi 
Stăpânul meu. Acum îmi pare rău de aceasta şi mă întorc la Tine, Dumnezeul 
meu. Mărturisesc Preasfânt numele Tău şi-mi pun sufletul meu pentru Tine. lar 
Tu, Doamne, trimite-mi ajutorul Tău spre răbdare, ca să vadă vrăjmaşii Tăi şi să 
se ruşineze, căci Tu, Doamne, m-ai ajutat şi m-ai mângâiat". 


Astfel rugându-se Sfântul, s-au apropiat chinuitorii şi dezbrăcându-l, i-au întins 
mâinile şi picioarele şi i-au zis: "Ce vei face acum lacobe, căci acum nu poţi avea 
nici o scăpare pentru că aşa este porunca ca trupul tău să se taie în bucăţi şi chiar 
degetele mâinilor şi picioarelor şi tot trupul tău de la grumaz până la glezne; iar 


mai pe urmă şi capul îl vom tăia. Deci socoteşte ce-ţi este mai de folos: a te pleca 
voii împărăteşti şi a fi viu, întreg şi sănătos? Sau a muri în aceste chinuri grele?" 


Asemenea şi unii din prietenii lui plângeau pentru el, zicând: "Pentru ce îţi pierzi 
sufletul tău în deşert, cruță-te şi nu-ţi pierde frumoasele tinereţi; fă voia împăratului 
şi închină-te zeilor lui, ca să fii viu, iar Dumnezeului tău îi vei sluji în taină, 
precum vei vrea”. 


Iar Sfântul, deschizând gura, a zis: 


Atunci, unii din ispravnicii împărăteşti au început a bate pe chinuitori, zicând: "Ce 
staţi, uitându-vă la dânsul? Incepeţi a face ceea ce vi s-a poruncit”. 


i 

Și îndată unul, luând mâna cea dreaptă a Sfântului, i-a tăiat degetul cel mare, iar 
fericitul privind la cer a zis: "Ajutorul meu şi nădejdea mea, Doamne Dumnezeul 
cel mare întru tărie, Care cu degetul Tău cel dumnezeiesc izgoneşti dracii, 
primeşte acest deget care s-a tăiat pentru Tine din îndemnarea drăcească, ca o 
ramură din copaci şi fii mie milostiv pentru că şi din vie se taie mlădiţele ca să 
înverzească viţa, ca mai mare să crească şi mai mult rod să aducă”. 


Ispravnicului împărătesc, fiindu-i milă de dânsul, a zis: "Cruţă-te, lacobe, ascultă 
porunca împăratului, căci iată tuturor ne pare rău de tine; închină-te zeilor ca să fu 
viu. lar pentru degetul ce ţi s-a tăiat, nu te întrista; căci sunt doctori, care te vor 
tămădui, dar nu voiesc mai mult a-ţi pierde sănătatea şi frumuseţea tinereţilor tale!" 


Iar fericitul a zis către dânsul: "Au nu vezi vița de vie, când i se taie mlădițele la 
vremea sa? Căci când începe a se încălzi pământul de soare, lângă fiecare 
tăietură odrăsleşte. Deci, dacă viţa se taie pentru ca la vremea viitoare să crească 
odrasla şi să aducă rod, cu atât mai mult omul cel credincios, fiind răsădit în via 
Dumnezeului Celui Preaînalt şi unit cu viaţa cea adevărată, cu Fiul lui 
Dumnezeu, Care a zis: Eu sunt viţa, iar voi mlădiţele. Fiind tăiat acum cu 
moartea cea vremelnică, va învia întreg în veacul viitor, înverzind cu odrasla 
slavei nestricăcioase şi aducând rodul răsplătirii celei veşnice”. 


Grăind acestea Sfântul, s-a apropiat şi 1-a tăiat şi al doilea deget. 


Iar Sfântul Iacob, răbdând, a zis: "Primeşte, Doamne şi a doua ramură din livada 
Ta, pe care a zidit-o dreapta Ta". lar faţa Sfântului era luminată şi plină de 
bucurie, ca şi cum s-ar fi îndulcit de veselie. 


Şi tăindu-i şi al treilea deget, el a zis: "De trei ispite care sunt în lume izbăvindu- 
mă, binecuvântez pe Tatăl şi pe Fiul şi pe Sfântul Duh şi cu cei trei tineri 
mântuiţi din foc, mă voi mărturisi Ţie, Doamne şi cu cetele mucenicilor voi 
lăuda numele Tău, Hristoase”. 


Apoi i-au tăiat şi al patrulea deget. Iar el a zis: "Cel ce primeşti laudă de la patru 
viefuitori, primeşte pătimirea degetului al patrulea, tăiat pentru mărturisirea 
Preasfântului Tău nume". 


Tăindu-i şi al cincilea deget, a zis: “S-a săvârşit veselia mea, ca la nunta celor 
cinci fecioare înțelepte”. 


Chinuitorii vrând să-i taie şi degetele de la mâna stânga, au început a zice către 
dânsul: "Cruţă-ţi măcar acum sufletul tău, lacobe şi nu te pierde, ci fă voia 
împăratului ca să fii întreg. Oare nu-ţi este mai bine a fi viu şi întreg, decât a pătimi 
aceste chinuri şi a muri? lar pentru pierderea unei mâini nu te mâhni, căci mulţi 
oameni sunt în lume numai cu o mână şi se îndestulează cu multe bogății şi cu 
cinste şi se îndulcesc de tot binele pe pământ". 


Iar Sfântul a zis: "Păstorii, când tund oile, tunzând partea din dreapta, oare lasă 
pe cea din stânga netunsă? Eu sunt oaie a turmei lui Hristos, care m-am dat în 
mâinile voastre pentru Domnul meu, ca să-mi tundeţi mădularele mele ca pe o 
lână; acum având mâna cea dreaptă tunsă, o voi cruța pe cea stângă? Nu voi 
cruța nici unul din mădularele mele; ci mă voi dezbrăca de trupul meu 
stricăcios, pentru ca să mă îmbrac într-unul nestricăcios”. 


Şi privind către cer, a zis: "Mic şi prost sunt în fața Ta, Doamne, Care, fiind 
Dumnezeu mare, Te-ai micşorat pe Tine, îmbrăcându- Te în chipul nostru şi ai 
răbdat pentru noi răstignire şi junghiere. Nu pot, Stăpâne, a urma patimilor 
Tale. Însă mă dau pentru Tine spre zdrobire şi spre moarte, pentru ca în vremea 
Învierii să mă ridici viu şi întreg”. 


Zicând acestea, s-a apropiat gealatul (chinuitorul) şi 1-a tăiat degetul cel mare al 
mâinii stângi. 


Iar el a zis: "Mulţumesc Tie, prea lăudate Doamne, că m-ai învrednicit pe mine 
a-ți aduce al şaselea deget, Cel ce în ziua şi în ceasul al şaselea Ţi-ai întins pe 
cruce Preacuratele Tale mâini". 


Şi i-au tăiat şi al şaptelea deget. Iar el a zis: "Precum cu buzele împreună cu 
David de şapte ori în zi Te-am lăudat, Doamne, pentru judecăţile dreptăţii Tale, 
aşa astăzi cu şapte degete care sunt tăiate pentru Tine, prea măresc mila Ta, 
arătată asupra mea". 


Atunci i-au tăiat şi al optulea deget, iar Sfântul a zis: "Tu Însuţi, Doamne, ai 
primit în a opta zi tăiere împrejur după lege, iar eu rabd tăiere a opt degete, 
pentru ca, despărțindu-mă de oamenii cei fărădelege şi necuraţi, să mă unesc cu 
Tine, Mântuitorul Meu; ieşind din trup să văd Preasfânta Ta faţă, pe care aşa 
doreşte sufletul meu să o vadă precum doreşte cerbul izvoarele apelor”. 


Tăindu-i-se şi al nouălea deget, Sfântul a zis: "Intr-al nouălea ceas pe cruce Ti-ai 
dat Duhul Tău, în mâinile Părintelui, Hristoase al meu; iar eu întru durerea 


acestui al nouălea deget tăiat, îți aduc mulţumire, că m-ai învrednicit a fi întins 
spre tăierea mădularelor mele, pentru prea sfânt numele Tău”. 


Atunci i-au tăiat şi al zecelea deget, iar el lăudând pe Domnul, a zis: "În psaltire 
cu zece strune voi cânta Tie, Dumnezeule şi îţi mulțumesc Tie, Care m-ai 
învrednicit a răbda tăierea degetelor de la amândouă mâinile, pentru cele zece 
porunci ale Tale, care au fost scrise pe două table”. 


Atunci unii din boierii împărăteşti, care stăteau de faţă, fiind prieteni Sfântului, 
plângând cu amar, au început a zice către dânsul: "O! prea iubitul nostru prieten, te 
rugăm ascultă-ne pe noi, fă voia împăratului, ca să nu mori în grele chinuri. Şi să 
nu ai mâhnire pentru degetele tale, căci sunt doctori iscusiţi, care pot să te vindece, 
numai cruţă-te, ca să nu te lipseşti de această lume dulce; pentru că ai multă avere 
şi poţi să fii întru mare odihnă. Că de-ai fi fost sărac, ai fi putut zice: ce nădejde 
îmi este mie şi ce folos am de viaţa mea, ne mai putând de acum a lucra cu mâinile 
şi a mă hrăni? Dar tu eşti bogat şi ai aur destul şi numai singur de vei voi, poţi să 
trăieşti cât se poate de bine în dulceţile acestei lumi şi să te înveseleşti împreună cu 
soţia şi cu maica ta şi cu iubiții tăi prieteni. Pentru ce voieşti să-ţi pierzi sufletul în 
deşert, spune nouă măcar un cuvânt, prin care să te pleci voii împăratului şi îndată 
vei fi slobod de munci". 


Iar fericitul, privind spre dânşii, a zis: "Nimeni nu poate sluji la doi domni şi 
nimeni, punând mâna pe plug, căutând înapoi, este îndreptat întru împărăţia lui 
Dumnezeu. Căci Domnul meu a zis: Cine iubeşte pe tată sau pe mamă, pe femeie 
sau pe copii, mai mult decât pe Mine, nu-Mi este Mie vrednic; cel ce nu-şi ia 
crucea sa şi să vină după Mine, nu este vrednic de Mine. Deci nu voi asculta 
Sfatul vostru, pentru că nefolositoare îmi Sunt cuvintele voastre; ci mai mult vă 
rog, să nu mă cruțaţi pe mine. Ci precum vă este vouă poruncit pentru mine, aşa 


faceţi”. 


Atunci mâniindu-se gealatul, s-a apropiat şi i-a tăiat degetul cel mare al piciorului 
drept. 


Iar Sfântul Iacov a zis: "Slavă Tie, Hristoase, Căruia nu numai mâinile, ci şi 
picioarele au fost străpunse, şi sângele Ţi-a curs. Învredniceşte-mă, că piciorul 
drept care a pătimit tăierea degetului dinţii să stea cu cei mai de pe urmă de-a 
dreapta Ta". 


Şi i-au tăiat al doilea deget al aceluiaşi picior. Iar el a zis: "Indoitu-s-a spre mine 
Stăpânirea şi mila Ta Doamne, în această zi, în care pătimind tăierea şi acestui 


deget al doilea, voi veni către Tine, Dumnezeul meu Cel tare şi viu, care mă 
izbăveşti pe mine de moartea veşnică”. 


Şi i-a tăiat şi al treilea deget şi l-a aruncat dinaintea lui, iar fericitul căutând spre 
dânsul a zâmbit şi a zis: "Mergi în numele Treimii şi tu al treilea deget către soții 
tăi, ca şi grăuntele de grâu care cade în pământ şi murind pentru Hristos, Cel ce 
a înviat a treia zi, mult rod de cinste vei avea împreună cu prietenii tăi în ziua 
învierii celei de obşte”. 


I-a tăiat şi al patrulea deget şi a zis fericitul: "Pentru ce eşti mâhnit sufletul meu 
şi pentru ce te tulburi? Nădăjduieşte către Dumnezeu, Care te mântuieşte cu 
puterea crucii celei în patru cornuri, că mă voi mărturisi Celui ce m-a zidit pe 
mine din patru stihii". 


Şi i-a tăiat lui şi al cincilea deget, iar Sfântul a zis: "Acum voi începe a grăi către 
Tine, Doamne, Cel ce ai răbdat pe cruce cinci răni mai mari, prea mărind 
ajutorul Tău, pentru că mă faci vrednic părții credincioşilor robilor Tăi, celor ce 
au pătimit pentru Tine, cei care au înmulţit cei cinci talanţi”. 


Apropiindu-se gealatul de piciorul lui cel stâng, i-a tăiat degetul cel mic şi a zis 


Sfântul Iacob: ”Îmbărbătează-te, micule deget al şaselea, prin Dumnezeul cel 
mare, Cel ce mă întăreşte pe mine cu milă, care în a şasea zi te-a făcut pe tine cel 
mic cu cele mari şi deopotrivă, cel mic ca şi cel mare va învia. Şi de vreme ce nici 
un fir de păr din cap nu piere, cu atât mai mult tu, deget mic, nu te vei despărți 
de soţii tăi cei mai mari, ci deopotrivă cu dânşii te vei prea mări, precum şi 
deopotrivă pătimeşti ". 


Şi i-a tăiat şi al şaptelea deget. lar Sfântul a zis: VRisipiţi casa aceasta veche sub 
care se ascundea şarpele cel cu şapte capete, pentru că mie mi se găteşte de 
Ziditorul - Cel ce în a şaptea zi S-a odihnit de lucrurile Sale - altă casă nerisipită, 
nefăcută de mână, veşnică în cer”. 


Apoi i-a tăiat şi al optulea deget, iar Sfântul a zis: “Cel ce a mântuit opt suflete 
din apă în corabia lui Noe, mă va mântui şi pe mine, cel căruia îmi vărsaţi 
sângele cu apa. Căci tăindu-mi-se şi acest deget al optulea, precum nicovala, 
fiind bătută cu ciocanul nu Simte lovitura, ci mai mult se întăreşte, aşa nici eu 
nu bag seamă de durerea mădularelor ce mi se taie; pentru că Însuşi Făcătorul 
doctorul cel mai bun, mă întăreşte pe mine şi-mi uşurează durerile şi mă va pune 
cu totul întreg în a opta zi, după zilele săptămânii vieţii acesteia, în viaţa cea 
viitoare prea fericită şi veşnică". 


Şi i-a tăiat şi al nouălea deget. Iar Sfântul a zis: VÎntăreşte-mă în răbdare, 
Dumnezeule adevărat, că spre Tine a nădăjduit sufletul meu, Cel ce ai întărit cu 
darul Tău cele nouă cete îngereşti, cu care mă învredniceşti a Sta înaintea Ta, pe 
mine care pătimesc tăierea acestor nouă degete ale picioarelor”. 


Atunci i-au tăiat şi al zecelea deget, iar el, lăudând pe Domnul, a zis: "Tată că-Ti 
aduc Ţie jertfă, Iisuse Hristoase, Cel ce eşti desăvârşit Dumnezeu şi om 
desăvârşit, douăzeci de degete ale mele”. 


Și iarăşi a zis: "Judecă mie, Dumnezeule şi alege judecata mea de la neamul 
necuvios; că iată, necredincioşii n-au cruțat făptura Ta, ci ca nişte lupi 


nemilostivi au tăiat mădularele mele”. 


Și stătea acolo mulțime multă de popor, bărbaţi şi femei, bătrâni şi tineri, privind la 
acea privelişte şi mirându-se de răbdarea Sfântului. 


Apoi pătimitorul lui Hristos, căutând asupra prigonitorilor, a zis: "Ce staţi fără de 
lucru? Tăiaţi copacul ale cărui ramuri le-aţi tăiat!” 


Şi apropiindu-se chinuitorul, i-a tăiat piciorul cel drept, iar Sfântul a zis: "Acum 


aduc în dar Împăratului ceresc Starea mea înaintea Lui, pe care iubindu-L, 
pătimesc acestea, că piciorul meu acesta tăiat să stea drept întru Împărăţia Lui, 
alcătuit la încheietura sa întru dreptate”. 


l-a tăiat apoi şi piciorul stâng, iar Sfântul, căutând la cer, a zis: "Auzi-mă, 
Doamne, că bună este mila Ta. Tu eşti Dumnezeul Care faci minuni! Fă cu 
mine semn spre bine şi mă izbăveşte de starea cea de-a stânga". 


După aceasta i-a tăiat mâna cea dreaptă, iar el a strigat, zicând: “Mila Ta, 
Doamne, în veci o voi lăuda; în neam şi în neam voi vesti adevărul Tău, că 
împlineşti asupra mea cuvântul Tău, care zice: De te sminteşte pe ţine mâna ta 
cea dreaptă, tai-o pe ea şi o aruncă de la tine”. 


Și i-a tăiat lui şi mâna cea stângă, iar el a zis: "Nu morţii Te vor lăuda pe Tine, 
Doamne, nici cei ce se pogoară în iad, care se ţin de lucrurile cele nedrepte ale 
stângii; ci noi cei vii, care, lepădând stânga, bine Te cuvântăm, Doamne, de 
acum şi până-n veac". 


Apoi i-a tăiat umărul cel drept, iar el a zis: VLaudă suflete al meu pe Domnul, 
lăuda-voi pe Domnul în viaţa mea, cânta-voi Domnului până ce voi fi! Căci Cel 


ce şi-a pus pe umărul Său oaia cea pierdută, şi-a pus-o pe ea de-a dreapta Sa şi 
îşi va aduce aminte şi de acest umăr al meu drept şi că pe cel pierdut îl va afla şi 
asemenea, de-a dreapta Sa îl va pune". 


Şi i-a tăiat lui şi umărul stâng. lar Sfântul a zis: YVrăjmaşii m-au înconjurat, ci 
ajutorul meu şi lauda mea este mie Domnul spre mântuire, a Cărui stăpânire s-a 
făcut peste umărul Lui. Acela nu mă va lăsa pe mine, care pătimesc tăierea 
acestui umăr Stâng, ca să mă abat spre stânga către stăpâniile întunericului”. 


Deci, a început a-i tăia pulpele până la genunchi, iar Sfântul, pătimind durere, a 
strigat: "Doamne, Dumnezeul meu, Care nu în puterea bărbatului binevoieşti; ci 
binevoieşti întru cei ce se tem de Tine şi întru cei ce nădăjduiesc spre mila Ta, 
ajută-mi mie robului Tău, căci m-au cuprins pe mine durerile morții". 

lar chinuitorii au zis către dânsul: "Dar nu ţi-am spus ţie că grele chinuri şi 
cumplite dureri te vor cuprinde? Dar tu nu ne-ai crezut pe noi". 


Iar viteazul pătimitor a răspuns: "Au nu Ştiţi pentru ce mă doare? Pentru ca să 
se arate că sunt trup, căci până acum, Dumnezeu întărindu-mă, nu am ţinut 
seama de chinuri, ca şi cum aş fi fost fără trup; iar acum, durându-mă după fire, 
mă arăt că sunt cu trup, dar mă voi îmbrăca pe mine în trup nou, pe care nu vor 
putea să-l taie sau să-l zdrobească niciodată uneltele voastre cele de chinuri”. 


Aşa s-au ostenit chinuitorii, tăind mădularele lui de dimineaţă până în al nouălea 
ceas şi în toată vremea aceea ieşea bună mireasmă ca dintr-un chiparos din trupul 
lui cel tăiat. 


Apoi încetând chinuitorii a-l mai tăia, ostaşul lui Hristos, biruind cu durerile sale 
pe diavolul, striga către Dumnezeu, zicând: "Sfânt, Sfânt, Sfânt eşti Dumnezeule, 
Atotţiitorule, Părinte, Fiule şi Duhule Sfinte, Cel ce eşti lăudat de heruvimi şi 
Slăvit de serafimi şi prea mărit de toate cetele cereşti, precum şi de toată suflarea, 
caută spre mine, Dumnezeule al viilor şi al morţilor, şi mă auzi pe mine care 
sunt abia viu. Căci iată că îmi Sunt tăiate toate mădularele şi zace trupul meu o 
parte mort şi altă parte încă puţin viu. Și nu am picioare cu care să stau înaintea 
Ta, Doamne; nu am mâini pe care să le ridic spre rugăciune către Tine, Stăpâne. 
Nu am genunchi pe care, căzând, să mă închin Ţie, Ziditorului meu; mâinile, 
picioarele, umerii şi pulpele mele îmi sunt tăiate, iar eu sunt aruncat înaintea ta, 
Atotvăzătorule ca o casă căzută şi ca un copac fără de ramuri. Rogu-Te dar pe 
Tine, iubitorule de oameni, nu mă lăsa până în Sfârşit, ci scoate din temniţă 
sufletul meu". 


Aşa rugându-se el, unul din cei ce stăteau înainte, luând cuțitul, i-a tăiat sfinţitul 
cap. Şi astfel săvârşindu-şi nevoinţa pătimirii, şi-a dat sfântul său suflet în mâinile 
lui Dumnezeu. lar cinstitul lui trup, cel zdrobit şi aruncat, a zăcut pe pământ până 
în noapte. Apoi după ce s-a înnoptat au adunat credincioşii mădularele lui şi le-au 
îngropat cu cinste, toate împreună, slăvind pe Tatăl, pe Fiul şi pe Sfântul Duh în 
veci. Amin. 


(Vieţile Sfinţilor - Pătimirea Sfântului marelui mucenic Iacob, persul) 


Bucură-te, Sfinte mare mucenice Iacob! 


